
1.	IL-KUNTEST TAL-PROPOSTA
•	Ir-raġunijiet għall-proposta u l-għanijiet tagħha
Bħalissa hemm aktar minn 300 awtorità ċivili u militari fl-Istati Membri responsabbli biex iwettqu funzjonijiet tal-gwardja tal-kosta f’bosta oqsma, fosthom is-sikurezza marittima, is-sigurtà, it-tiftix u s-salvataġġ, il-kontroll mal-fruntieri, il-kontroll tas-sajd, il-kontroll doganali, l-infurzar tal-liġi ġenerali u l-protezzjoni ambjentali. Biex jaqdu dmirhom, l-awtoritajiet nazzjonali għandhom l-għajnuna ta' bosta aġenziji tal-UE, fosthom l-Aġenzija Ewropea għall-Gwardja tal-Fruntiera u tal-Kosta, l-Aġenzija Ewropea għas-Sigurtà Marittima u l-Aġenzija Ewropea għall-Kontroll tas-Sajd.
Fl-2014, il-Kummissjoni temmet studju tal-fattibbiltà biex teżamina l-ħtieġa li jitjiebu l-koperazzjoni u l-koordinazzjoni bejn il-korpi nazzjonali u l-aġenziji li jwettqu l-funzjonijiet tal-gwardja tal-kosta. Dan l-istudju jsemmi għadd ta’ kwistjonijiet għal kollaborazzjoni aktar mill-qrib, l-aktar fejn tidħol is-sorveljanza operazzjonali u l-qsim tad-dejta li fuqhom jistrieħu dawn il-funzjonijiet.
Għaldaqstant il-leġiżlazzjoni tal-Unjoni dwar it-trasport marittimu, l-Istrateġija dwar is-Sigurtà Marittima tal-Unjoni Ewropea bi Pjan ta' Azzjoni li adotta l-Kunsill fl-2014, u l-Aġenda Ewropea dwar il-Migrazzjoni li adottat il-Kummissjoni fl-2015 ilkoll jagħrfu l-ħtieġa li jissaħħu l-kollaborazzjoni u l-koordinazzjoni bejn l-awtoritajiet li jwettqu l-funzjonijiet tal-gwardja tal-kosta.
Din il-proposta leġiżlattiva li ssaħħaħ il-koperazzjoni Ewropea fil-funzjonijiet tal-gwardja tal-kosta għandha l-għan li ttejjeb il-koperazzjoni u l-koordinazzjoni fost l-aġenziji rilevanti tal-UE ħalli jissaħħu s-sinerġiji bejn is-servizzi rispettivi tagħhom u b’hekk lill-awtoritajiet nazzjonali li jwettqu funzjonijiet tal-gwardja tal-kosta jkunu jistgħu jipprovdulhom aktar servizzi effiċjenti u kosteffikaċi li jaqdu aktar minn għan wieħed.
Din il-proposta leġiżlattiva hi parti mill-miżuri li qed tipproponi l-Kummissjoni biex issaħħaħ il-protezzjoni tal-fruntieri esterni tal-Ewropa, inkluża l-koperazzjoni Ewropea fil-funzjonijiet tal-gwardja tal-kosta, u tinkludi wkoll proposta biex jiġi emendat ir-Regolament tal-Kunsill (KE) Nru 1406/2002 li jistabbilixxi l-Aġenzija Marittima Ewropea tas-Sigurtà (l-EMSA) u proposta għal Regolament tal-Kunsill dwar l-istabbiliment tal-Aġenzija Ewropea għall-Gwardja tal-Fruntiera u tal-Kosta. L-emendi sostantivi f’din il-proposta huma l-istess bħall-emendi proposti fir-Regolament li jistabbilixxi l-EMSA u d-dispożizzjonijiet proposti dwar il-koperazzjoni tal-gwardja tal-kosta Ewropea fil-proposta għal Regolament li jistabbilixxi l-Aġenzija Ewropea għall-Gwardja tal-Fruntiera u tal-Kosta.
•	Il-konsistenza mad-dispożizzjonijiet eżistenti ta’ politika fil-qasam ta’ politika
Din il-proposta hi konsistenti mal-politika dwar il-kontroll tas-sajd li għandha l-għan li trawwem l-implimentazzjoni tal-Politika Komuni tas-Sajd billi ssaħħaħ il-ġlieda kontra s-sajd illegali, mhux dikjarat u mhux rappurtat (IUU), u ta’ sistema effikaċi tal-Unjoni għall-kontroll tas-sajd. Barra minn hekk din hi konsistenti wkoll mal-iżvilupp u mal-implimentazzjoni tal-Politika Marittima Integrata tal-Unjoni, b'mod li tikkumplimenta l-Politika Komuni tas-Sajd. U fl-aħħar nett din il-proposta hi konsistenti mal-kompetenzi tal-Aġenzija Ewropea għall-Kontroll tas-Sajd (l-EFCA) fosthom l-implimentazzjoni tal-Politika Marittima Integrata tal-UE u l-ġlieda kontra s-sajd IUU.
•	Il-konsistenza ma’ politiki oħra tal-Unjoni
Din l-inizjattiva għandha l-għan li ttejjeb il-koperazzjoni u l-koordinazzjoni bejn l-awtoritajiet rilevanti tal-Istati Membri, l-aġenziji tal-UE u korpi oħrajn li jwettqu funzjonijiet tal-gwardja tal-kosta, bil-ħsieb li tissawwar kapaċità/sistema Ewropea għall-gwardja tal-kosta. Il-problema hija li bħalissa l-funzjonijiet tal-gwardja tal-kosta, bħall-kontroll mal-fruntieri, l-operazzjonijiet tat-tiftix u s-salvataġġ, il-kontroll tas-sajd, il-kontroll tat-tniġġis, eċċ. qed jagħmluhom aktar minn 300 awtorità fl-Istati Membri, li xi drabi lanqas fil-livell nazzjonali ma jikkoordinaw tajjeb bejniethom. Jekk nippromwovu l-kollaborazzjoni u l-koordinazzjoni bejn l-awtoritajiet li jwettqu l-funzjonijiet tal-gwardja tal-kosta, din il-proposta tkun konsistenti għalkollox mal-politiki tal-Unjoni għall-migrazzjoni u għat-trasport u l-mobbiltà.
2.	IL-BAŻI ĠURIDIKA, IS-SUSSIDJARJETÀ U L-PROPORZJONALITÀ
•	Il-bażi ġuridika
Il-proposta tibbaża fuq l-Artikolu 43(2) tat-TFUE dwar l-istabbiliment tad-dispożizzjonijiet meħtieġa biex jintlaħqu l-għanijiet tal-PKS.
•	Is-sussidjarjetà (għal kompetenza mhux esklużiva) 
Il-proposta tittratta appoġġ lill-awtoritajiet nazzjonali li jwettqu l-funzjonijiet tal-gwardja tal-kosta fil-livell nazzjonali u fil-livell tal-Unjoni, u meta xieraq, fil-livell internazzjonali. Għalhekk din hi parti mill-politika ta’ kontroll bil-għan li titħaddem sistema tal-kontroll effikaċi ħalli tkun żgurata l-konformità mar-regoli kollha tal-Politika Komuni tas-Sajd, li hija kompetenza esklussiva tal-Unjoni. Għalhekk il-prinċipju tas-sussidjarjetà ma japplikax f’dan il-kuntest.
•	Il-proporzjonalità
Il-proposta għandha l-għan li ssaħħaħ il-kapaċità tal-Gwardja tal-Kosta tal-UE biex tilqa' għat-theddid u għar-riskji fil-qasam marittimu, fost l-oħrajn billi ttejjeb il-koperazzjoni bejn l-atturi ċivili u militari rilevanti kollha. Din se tevita l-isforzi doppji u se tiżgura li l-atturi ewlenin (b’mod partikolari l-aġenziji tal-UE) jaġixxu b’mod koerenti u effiċjenti u jiżviluppaw sinerġiji flimkien. Se tqis il-ħtieġa li jiżdied il-kontroll fiż-żona marittima u jonqos il-piż tax-xogħol għall-amministrazzjonijiet nazzjonali u tal-UE.
•	L-għażla tal-istrument
Billi l-proposta għandha l-għan li timmodifika r-Regolament li jistabbilixxi l-Aġenzija Komunitarja għall-Kontroll tas-Sajd, hemm bżonn jiġi propost Regolament.
3.	IR-RIŻULTATI TAL-EVALWAZZJONIJIET EX-POST, TAL-KONSULTAZZJONIJIET TAL-PARTIJIET IKKONĊERNATI U TAL-VALUTAZZJONIJIET TAL-IMPATT
•	Evalwazzjonijiet ex-post/kontrolli tal-idoneità tal-leġiżlazzjoni eżistenti
Mhux applikabbli. (Din l-inizjattiva għandha l-għan li timplimenta l-impenji tal-Aġenda Ewropea dwar il-migrazzjoni li għandhom x'jaqsmu mal-attivitajiet tal-gwardja tal-kosta).
•	Il-konsultazzjonijiet tal-partijiet ikkonċernati
Mhux applikabbli
•	Il-ġbir u l-użu tal-għarfien espert
Mhux applikabbli
•	Valutazzjoni tal-impatt
Mhux applikabbli. Azzjoni speċifika dwar il-kapaċitajiet tal-gwardja tal-kosta ma kinitx soġġetta għal xi azzjoni preċedenti fil-livell tal-UE. Għalhekk ma hemm l-ebda politika eżistenti biex tiġi evalwata,
iżda d-DĠ MOVE ikkummissjona studju tal-fattibbiltà[footnoteRef:1] u dan sar fl-2014. Dan l-istudju identifika xi 316-il awtorità ċivili u militari fl-Istati Membri, li huma responsabbli għall-funzjonijiet tal-gwardja tal-kosta u jikkollaboraw bejniethom b’70 struttura differenti. Dan joħroġ fid-dieher bosta nuqqasijiet ewlenin fejn tidħol il-koperazzjoni bħalissa fosthom in-nuqqas ta’ informazzjoni dwar il-mandat, is-setgħat u l-kapaċitajiet ta’ awtoritajiet oħra; l-għadd limitat ta’ assi operazzjonali; in-nuqqas ta’ interoperabbiltà tas-sistemi, tal-proċessi u tal-assi; l-għadd limitat ta' ppjanar konġunt u operazzjonijiet konġunti. [1: 	http://ec.europa.eu/transport/modes/maritime/studies/doc/2014-06-icf-coastguard.pdf] 

•	L-idoneità regolatorja u s-simplifikazzjoni
L-inizjattiva mhix parti mill-aġenda REFIT iżda tapplika l-prinċipji ewlenin tagħha.
•	Id-drittijiet fundamentali
Mhux applikabbli
4.	L-IMPLIKAZZJONIJIET BAĠITARJI
Din l-inizjattiva tfisser li l-kontribuzzjoni tal-UE lill-EFCA se tiżdied b’madwar 7,5 miljun fis-sena (jiġifieri 30.148 miljun għall-perjodu bejn l-2017 u l-2020) u l-għadd ta' persunal TA se jiżdied bi tlettax (13) (ara d-dikjarazzjoni finanzjarja leġiżlattiva mehmuża).
5.	ELEMENTI OĦRA
•	Il-pjanijiet għall-implimentazzjoni u l-metodi ta’ monitoraġġ , ta’ evalwazzjoni u ta’ rappurtar
Billi din il-miżura se twettaqha l-EFCA, l-evalwazzjoni tagħha se tiddaħħal fl-evalwazzjoni li l-Aġenzija tagħmel kull ħames (5) snin, filwaqt li l-Kummissjoni se tibgħat is-sejbiet u r-rakkomandazzjonijiet li jkun fiha lill-Parlament Ewropew u lill-Kunsill u tippubblikahom.
•	Id-dokumenti ta’ spjegazzjoni (għad-Direttivi)
Mhux applikabbli
•	Spjegazzjoni dettaljata tad-dispożizzjonijiet speċifiċi tal-proposta
Bħalissa l-EFCA hi responsabbli mill-ġlieda kontra s-sajd IUU. L-esperjenza tal-Aġenzija Ewropea għall-Kontroll tas-Sajd fil-ġlieda kontra s-sajd IUU fid-dimensjoni internazzjonali hija strumentali għall-kapaċità Ewropea tal-gwardja tal-kosta u għall-kontroll tal-fruntiera għax ħafna drabi s-sajd IUU jintrabat ma’ attivitajiet marittimi kriminali oħra. L-EFCA żviluppat għarfien espert fl-istrateġiji tal-immaniġġar tar-riskju, fl-identifikazzjoni ta’ interessi IUU possibbli bl-analiżi ta' eluf ta’ ċertifikati tal-qbid, fil-koordinazzjoni operazzjonali u fl-ispezzjoni, inkluż fid-dimensjoni internazzjonali. Dwar dan, l-Aġenzija tassisti b’mod attiv lill-pajjiżi terzi b'taħriġ u b'attivitajiet li jsawru l-kapaċitajiet. Bis-saħħa tal-mandat internazzjonali, sal-lum l-EFCA żviluppat għarfien espert b’saħħtu fl-implimentazzjoni ta' pjattaformi komuni għall-ispezzjoni, u tħaddem netwerk privileġġat mal-pajjiżi tal-UE u mal-pajjiżi terzi. Matul l-aħħar snin l-EFCA skambjat l-ispetturi mat-Turkija fil-Baħar Mediterran u sikwit tipprovdi seminars ta’ taħriġ għall-ispetturi tal-UE u għall-ispetturi tal-Albanija, tat-Turkija, tal-Libanu, ta' Iżrael, tal-Eġittu, tat-Tuneżija, tal-Alġerija u tal-Marokk. 
1.	Ir-Regolament ikopri l-qsim tal-informazzjoni li tinġabar meta tingħaqad id-dejta u ssir analiżi tagħha fis-sistemi tar-rappurtar tal-bastimenti u f'sistemi oħrajn tal-informazzjoni li jżommu l-Aġenziji jew li għandhom aċċess għalihom. Dan irawwem il-qsim tal-intelligence fost l-Aġenziji u b'hekk l-EFCA tkun tista' timplimenta sistemi għall-iskambju bejn l-aġenziji, tniedi l-istudji tal-fattibbiltà kollha relatati u toħloq servizz permanenti għad-dejta u punt ewlieni tal-UE għad-dejta. Jekk tagħraf l-esperjenza li kisbet fejn jidħlu l-miżuri tal-Monitoraġġ, il-Kontroll u s-Sorveljanza (MCS) li għandhom x'jaqsmu mas-sajd permezz tal-kunċetti tal-Pjanijiet Konġunti tal-Implimentazzjoni u tal-ispetturi tal-Unjoni u billi twessa' l-ambitu u torganizza operazzjonijiet konġunti mal-ispetturi li għandhom ħakma ta' politiki differenti (it-traffikar tal-bnedmin, il-faċilitazzjoni tal-immigrazzjoni illegali, is-sajd, il-gwardja tal-fruntieri, l-ambjent, it-traffikar tad-droga, it-traffikar tal-armi, is-sikurezza tal-bastimenti, u l-bqija), l-EFCA tkun kapaċi tappoġġa aħjar il-qsim tad-dejta miġbura waqt il-kontrolli u l-ispezzjonijiet li tagħmel, li fost l-oħrajn iħaddmu Sistemi għall-Monitoraġġ tal-Bastimenti (VMS) u Sistemi tar-Rappurtar Elettroniku (ERS). Id-dejta tal-VMS hi sistemi ta' monitoraġġ bis-satellita li tagħtik il-pożizzjoni fil-ħin reali u rendikont tal-movimenti tal-bastimenti fuq il-baħar f'kull ħin. Din id-dejta hi siewja fejn jidħol il-kontroll tal-migrazzjoni kemm waqt il-kontrolli mal-fruntiera u anki waqt operazzjonijiet tat-tiftix u s-salvataġġ. Biha jista' jinqabad dak il-bastiment tas-sajd li jieqaf f'port biex jgħabbi l-immigranti. Billi din id-dejta tinkludi wkoll il-veloċità tal-bastimenti, jista' jinqabad ngħidu aħna dak il-bastiment li jkun għaddej kemm kemm jiċċaqlaq għax ikun mgħobbi bl-immigranti jew għax ikun qed imexxi bastiment ieħor warajh. L-ERS jużawhom is-sajjieda biex jirreġistraw u jirrapportaw id-dejta b'mod elettroniku dwar l-attivitajiet tas-sajd tagħhom. Għalhekk dawn is-sistemi jistgħu jqabblu d-dejta ta' attivitajiet simili f'żona partikolari biex jaqbdu attivitajiet mhux normali jew illegali. Din id-dejta tinkludi wkoll dikjarazzjoni ta' ħatt l-art, u għalhekk tagħti tagħrif fuq fejn sorġa bastiment partikolari u eventwalment imnejn għabba l-immigranti illegali. 
2.	Ir-Regolament ikopri l-għoti ta' servizzi tas-sorveljanza u tal-komunikazzjoni bbażati fuq l-aktar teknoloġija avvanzata, fosthom b'infrastruttura fl-ispazju jew fuq l-art u b'sensuri mwaħħla ma' kull tip ta' pjattaforma. B'dan l-Aġenzija tkun tista' tistituzzjonalizza l-koperazzjoni bejn is-sħab nazzjonali, Ewropej u internazzjonali, u għalhekk tkun tista' ssawwar qafas tar-riskju għall-Monitoraġġ tal-Kontroll u tas-Sorveljanza ta' livell għoli li juri l-oqfsa nazzjonali u reġjonali li hemm fis-seħħ bħalissa. B'mod partikolari, dan jippermetti l-implimentazzjoni ta' attivitajiet li jkollhom il-għan li jaqbdu attivitajiet irregolari, b'koordinazzjoni mal-Aġenziji l-oħrajn. Tul l-aħħar snin l-EFCA ħadet sehem fi proġetti rilevanti tal-FP7 u kkoordinat mal-EMSA biex jiġi żviluppat l-hekk imsejjaħ EFCA MARSURV IMDatE u għalhekk kisbet esperjenza ġmielha fil-korrelazzjoni, fl-analiżi u fl-interpretazzjoni tal-informazzjoni marittima. Illum l-EFCA hi magħrufa sew għall-kapaċità li għandha biex twettaq monitoraġġ dettaljat tal-imġiba u b'hekk il-mezzi disponibbli tal-pattulja jkunu jistgħu jintużaw b'aktar effiċjenza. Billi tissejjaħ bħala utent finali futur tas-Servizzi tas-Sigurtà ta' Copernicus, l-EFCA beħsiebha tkompli tiżviluppa u taqsam il-kapaċità tagħha u l-kisbiet tagħha ma' Aġenziji oħrajn.
3.	Ir-Regolament ikopri t-tiswir tal-kapaċitajiet fil-livell nazzjonali u fil-livell tal-Unjoni billi jinħolqu linji gwida, rakkomandazzjonijiet u jinġabru l-aqwa prattiki u billi jingħata appoġġ lit-taħriġ u lill-iskambju tal-persunal ħalli jitjiebu l-qsim tal-informazzjoni u l-koperazzjoni fejn jidħlu l-funzjonijiet tal-gwardja tal-kosta. B'hekk l-EFCA tkun tista' żżid l-għarfien fuq is-sikurezza marittima, is-sigurtà, it-tiftix u s-salvataġġ, u l-kontroll mal-fruntieri u tas-sajd. Barra minn hekk l-Aġenzija tkun tista' żżid l-għarfien espert billi toħloq u tqassam materjal għat-taħriġ u manwali. L-EFCA tista' tagħti wkoll rakkomandazzjonijiet ta' espert fuq metodi effiċjenti għall-infurzar fejn jidħlu r-regolamenti dwar is-sorveljanza tal-kontroll u l-monitoraġġ.
4.	Ir-Regolament ikopri l-qsim tal-kapaċitajiet, fosthom l-ippjanar u l-implimentazzjoni ta' operazzjonijiet li jaqdu aktar minn għan wieħed u l-qsim tal-assi u ta' kapaċijiet oħrajn fost is-setturi u bejn il-fruntieri. Dan jgħin lill-EFCA biex iżżid l-attivitajiet tagħha tal-kontroll u tal-ispezzjoni filwaqt li tkun tista' twettaq tipi ġodda ta' operazzjonijiet bil-għan li jinqabdu l-attivitajiet kriminali, jitħarbtu r-rotot tat-traffikar u jkun żgurat l-infurzar tal-leġiżlazzjonijiet tal-UE u nazzjonali. Jekk jinkera bastiment tal-pattulja, ikun jista' jitħaddem approċċ li jaqdi aktar minn għan wieħed biex mhux biss jinqabdu l-attivitajiet tas-sajd illegali u attivitajiet kriminali oħrajn, iżda dan jgħin biex b'mod ġenerali, il-fruntieri esterni tal-UE jitmexxew b'mod aktar effettiv.

2015/0308 (COD)
Proposta għal
REGOLAMENT TAL-PARLAMENT EWROPEW U TAL-KUNSILL
li jemenda r-Regolament tal-Kunsill (KE) Nru 768/2005 li jistabbilixxi Aġenzija Komunitarja għall-Kontroll tas-Sajd 
(Test b'rilevanza għaż-ŻEE)
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea u, b’mod partikolari, l-Artikolu 43(2) tiegħu,
Wara li kkunsidraw il-proposta tal-Kummissjoni Ewropea,
Wara t-trażmissjoni tal-abbozz tal-att leġiżlattiv lill-parlamenti nazzjonali,
Wara li kkunsidraw l-opinjoni tal-Kumitat Ekonomiku u Soċjali Ewropew,
Filwaqt li jaġixxu skont il-proċedura leġiżlattiva ordinarja,
Billi:
(1)	L-awtoritajiet nazzjonali li jwettqu l-funzjonijiet tal-gwardja tal-kosta huma responsabbli għal bosta missjonijiet, fosthom is-sikurezza, is-sigurtà, it-tiftix u s-salvataġġ, il-kontroll mal-fruntieri, il-kontroll tas-sajd, il-kontroll doganali, l-infurzar tal-liġi ġenerali u l-protezzjoni ambjentali, iżda mhux biss. 
(2)	L-Aġenzija Ewropea għall-Gwardja tal-Fruntiera u tal-Kosta stabbilita bir-Regolament Nru XX/XX[footnoteRef:2], l-Aġenzija Ewropea għall-Kontroll tas-Sajd u l-Aġenzija Ewropea għas-Sigurtà Marittima stabbilita bir-Regolament (KE) Nru 1406/2002 tal-Parlament Ewropew u tal-Kunsill Ewropew[footnoteRef:3] jappoġġaw lill-awtoritajiet nazzjonali biex itwettqu ħafna minn dawn il-funzjonijiet.  [2: 	Ir-Regolament Nru XX/XX tal-Parlament Ewropew u tal-Kunsill ta' XX.]  [3: 	Ir-Regolament (KE) Nru 1406/2002 tal-Parlament Ewropew u tal-Kunsill tas-27 ta' Ġunju 2002 li jistabbilixxi l-Aġenzija Marittima Ewropea tas-Sigurtà (ĠU L 208, 5.8.2002, p.1).] 

(3)	Għaldaqstant dawn għandhom isaħħu l-koperazzjoni bejniethom mal-awtoritajiet nazzjonali li jwettqu funzjonijiet tal-gwardja tal-kosta ħalli jżidu l-għarfien fuq is-sitwazzjoni marittima u jappoġġaw azzjoni koerenti u kosteffikaċi.
(4)	Għalhekk ir-Regolament (KE) Nru 768/2005 għandu jiġi emendat skont dan, 

ADOTTAW DAN IR-REGOLAMENT:
Artikolu 1
Emendi
B'hekk ir-Regolament (KE) Nru 768/2005 għandu jiġi emendat kif ġej:
(1) Fl-Artikolu 3 jiddaħħal dan il-punt:
(j) li tikkopera mal-Aġenzija Ewropea għall-Gwardja tal-Fruntiera u tal-Kosta u mal-Aġenzija Ewropea għas-Sigurtà Marittima biex tappoġġa lill-awtoritajiet nazzjonali li jwettqu l-funzjonijiet tal-gwardja tal-kosta billi tagħtihom servizzi, informazzjoni, tagħmir u taħriġ u billi tikkoordina operazzjonijiet li jaqdu aktar minn għan wieħed.

(2) Jiżdied dan l-Artikolu 7a li ġej:
Artikolu 7a
Il-koperazzjoni Ewropea fil-funzjonijiet tal-gwardja tal-kosta
(1)	F'koperazzjoni mal-Aġenzija Ewropea għall-Gwardja tal-Fruntiera u tal-Kosta u mal-Aġenzija Ewropea għas-Sigurtà Marittima, l-Aġenzija għandha tappoġġa lill-awtoritajiet nazzjonali biex iwettqu l-funzjonijiet tal-gwardja tal-kosta fil-livell nazzjonali u fil-livell tal-Unjoni, u meta xieraq, fil-livell internazzjonali billi:
(a)	tinqasam l-informazzjoni li tinġabar meta tingħaqad id-dejta u ssir analiżi tagħha fis-sistemi tar-rappurtar tal-bastimenti u f'sistemi oħrajn tal-informazzjoni li jżommu l-Aġenziji jew li għandhom aċċess għalihom, f'konformità mal-bażijiet ġuridiċi rispettivi tagħhom u mingħajr preġudizzju għas-sjieda tad-dejta mingħand l-Istati Membri;
(b)	jingħataw servizzi tas-sorveljanza u tal-komunikazzjoni bbażati fuq l-aktar teknoloġija avvanzata, fosthom b'infrastruttura fl-ispazju jew fuq l-art u b'sensuri mwaħħla ma' kull tip ta' pjattaforma, bħal ngħidu aħna s-sistemi ta' inġenji tal-ajru ppilotati mill-bogħod;
(c)	jissawru l-kapaċitajiet billi jinħolqu linji gwida, rakkomandazzjonijiet u jinġabru l-aqwa prattiki u billi jingħata appoġġ lit-taħriġ u lill-iskambju tal-persunal ħalli jitjiebu l-qsim tal-informazzjoni u l-koperazzjoni fejn jidħlu l-funzjonijiet tal-gwardja tal-kosta;
(d)	jinqasmu l-kapaċijiet, fosthom l-ippjanar u l-implimentazzjoni ta' operazzjonijiet li jaqdu aktar minn għan wieħed u l-qsim tal-assi u kapaċijiet oħrajn fost is-setturi u bejn il-fruntieri.
(2)	Il-modi kif issir il-koperazzjoni tal-Aġenzija Ewropea għall-Kontroll tas-Sajd fil-funzjonijiet tal-gwardja tal-kosta mal-Aġenzija Ewropea għall-Gwardja tal-Fruntiera u tal-Kosta u mal-Aġenzija Ewropea għas-Sigurtà Marittima, għandhom jiġu stabbiliti f'arranġament ta' ħidma skont ir-regoli finanzjarji applikabbli għall-Aġenziji.
(3)	Il-Kummissjoni tista' ddaħħal manwal prattiku fl-għamla ta’ rakkomandazzjoni, fuq il-koperazzjoni Ewropea fil-funzjonijiet tal-gwardja tal-kosta, li jkun fih linji gwida, rakkomandazzjonijiet u jiġbor l-aqwa prattiki għall-qsim tal-informazzjoni u tal-koperazzjoni fil-livell nazzjonali, tal-Unjoni u internazzjonali.

Artikolu 2
Id-dħul fis-seħħ
Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Strasburgu,
Għall-Parlament Ewropew	Għall-Kunsill
Il-President	Il-President

DIKJARAZZJONI FINANZJARJA LEĠIŻLATTIVA
1.	IL-QAFAS TAL-PROPOSTA/INIZJATTIVA 
1.1.	It-Titolu tal-proposta/inizjattiva: 
Proposta għal Regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 768/2005 li jistabbilixxi Aġenzija Komunitarja għall-Kontroll tas-Sajd
1.2.	L-oqsma ta’ politika kkonċernati fl-istruttura ABM/ABB[footnoteRef:4]  [4: 	ABM: ġestjoni bbażata fuq l-attività; ABB: baġitjar ibbażat fuq l-attività.] 

Attività ABB Nru 06 tad-DĠ MARE: biex niżguraw sajd sostenibbli u provvista stabbli tal-ikel tal-baħar, niżviluppaw l-ekonomija marittima u niżguraw il-prosperità tal-komunitajiet mal-kosta.
1.3.	In-natura tal-proposta/inizjattiva 
 Il-proposta/inizjattiva hi relatata ma' azzjoni ġdida 
 Il-proposta/inizjattiva hi relatata ma' azzjoni ġdida skont proġett pilota/azzjoni preparatorja[footnoteRef:5]  [5: 	Kif isemmi fl-Artikolu 54(2)(a) jew (b) tar-Regolament Finanzjarju.] 

 Il-proposta/inizjattiva hi relatata mal-estensjoni ta’ azzjoni eżistenti 
 Il-proposta/inizjattiva hi relatata ma' azzjoni diretta mill-ġdid lejn azzjoni ġdida 
1.4.	L-għanijiet
1.4.1.	L-għanijiet strateġiċi pluriennali tal-Kummissjoni fil-mira tal-proposta/inizjattiva 
Il-Kummissjoni żżid il-kapaċitajiet operazzjonali tal-Unjoni biex tħares il-fruntieri Ewropej ħalli jitħaddmu u jsir infurzar vigoruż tar-regoli komuni Ewropej il-ġodda li jippenalizzaw it-traffikanti tal-bnedmin. 
Fl-azzjonijiet futuri, il-Kummissjoni se tibda tuża approċċ komuni fil-livell tal-UE bil-għan li ttejjeb il-koperazzjoni u l-koordinazzjoni bejn l-awtoritajiet rilevanti tal-Istati Membri, l-aġenziji tal-UE u korpi oħrajn li jwettqu l-funzjonijiet tal-gwardja tal-kosta, ħalli ssir il-bidla lejn Kapaċità/Sistema Ewropea għall-Gwardja tal-Kosta. 
F'koperazzjoni mal-Aġenzija Ewropea għall-Gwardja tal-Fruntiera u tal-Kosta u mal-Aġenzija Ewropea għas-Sigurtà Marittima, l-Aġenzija Ewropea għall-Kontroll tas-Sajd imħeġġa tappoġġa lill-awtoritajiet nazzjonali biex iwettqu l-funzjonijiet tal-gwardja tal-kosta fil-livell nazzjonali u fil-livell tal-Unjoni, u meta xieraq, fil-livell internazzjonali.
1.4.2.	L-għanijiet speċifiċi u l-attivitajiet ABM/ABB ikkonċernati 
In-numru tal-għan speċifiku
Sabiex tibbenefika mill-esperjenza u mill-ħiliet tal-Aġenzija Ewropea għall-Kontroll tas-Sajd fil-koordinazzjoni operazzjonali tal-politiki tal-kontroll u fit-tiswir tal-kapaċitajiet, inkluż fid-dimensjoni internazzjonali tal-Politika Komuni tas-Sajd ħalli tappoġġa lill-awtoritajiet nazzjonali li jwettqu l-funzjonijiet tal-gwardja tal-kosta fil-livell nazzjonali u fil-livell tal-Unjoni, u meta xieraq, fil-livell internazzjonali.

L-attivitajiet ABM/ABB ikkonċernati
11.06
1.4.3.	Ir-riżultati u l-impatt mistennija
Speċifika l-effetti li l-proposta/inizjattiva għandha tħalli fuq il-benefiċjarji/gruppi fil-mira.
Sabiex jinkiseb għarfien effiċjenti tas-sitwazzjoni u intelligence billi ssir elaborazzjoni ta' stampa komuni u rikonoxxuta tal-UE tal-lat operazzjonali, li tkun kondiviża mill-aġenziji tal-UE u mill-Istati Membri;
Sabiex tiżdied ħafna l-probabbiltà li jinqabdu, jiġu identifikati, klassifikati u traċċati l-bastimenti u d-dgħajjes, u l-attivitajiet tagħhom, li jkunu resqin lejn l-ilmijiet tal-UE jew għaddejjin minnhom;
Sabiex jinkisbu l-versatilità, ir-risponsività, l-effiċjenza u l-effikaċja fl-użu tal-kapaċitajiet operazzjonali, inklużi s-sistemi tal-ajru ppilotati mill-bogħod f'approċċ transsettorjali;
Sabiex jinkisbu kundizzjonijiet ekwi fejn tidħol iċ-ċertezza li l-persunal operazzjonali involut fil-funzjonijiet tal-gwardja tal-kosta tal-Istati Membri, tal-Aġenziji tal-UE u, meta xieraq, tal-pajjiżi terzi jaħdem biex jintlaħqu l-għanijiet tal-politika, jikkopera, jiskambja, jaqsam l-informazzjoni u l-intelligence u jikkonforma mal-metodoloġiji komuni billi jinħolqu linji gwida komuni, isir taħriġ fl-aħjar prattika u b'impenji oħrajn għat-tiswir tal-kapaċità.
1.4.4.	Indikaturi tar-riżultati u tal-impatti 
Speċifika l-indikaturi għall-monitoraġġ tal-implimentazzjoni tal-proposta/inizjattiva.
L-għarfien effiċjenti tas-sitwazzjoni: % tal-Aġenziji tal-UE u tal-korpi tal-Istati Membri involuti fil-funzjonijiet tal-gwardja tal-kosta li jivvalutaw u jikkontribwixxu għall-istampa komuni u rikonoxxuta tal-UE tal-lat operazzjonali;
Il-probabbiltà kbira li jinqabdu: % tal-passi li jinqabdu bis-sistemi koperattivi mqabbla b'mod aleatorju mas-sistemi mhux koperattivi;
Probabbiltà kbira li jinqabdu, jiġu identifikati, klassifikati u traċċati: % ta' kull biċċa mqabbel mal-għadd ta' passi maqbuda;
L-użu tal-kapaċitajiet operazzjonali: % tal-kapaċitajiet operazzjonali użati meta mqabbla ma' dawk pjanati;
Il-kundizzjonijiet ekwi: % tat-taħriġ transsettorjali tal-persunal operazzjonali involut fil-funzjonijiet tal-gwardja tal-kosta tal-Istati Membri, tal-Aġenziji tal-UE u, meta xieraq, tal-pajjiżi terzi
1.5.	Ir-raġunijiet tal-proposta/inizjattiva 
1.5.1.	Ir-rekwiżiti li jridu jintlaħqu fi żmien qasir jew fit-tul 
Il-modi kif issir il-koperazzjoni tal-Aġenzija Ewropea għall-Kontroll tas-Sajd fil-funzjonijiet tal-gwardja tal-kosta mal-Aġenzija Ewropea għall-Gwardja tal-Fruntiera u tal-Kosta u mal-Aġenzija Ewropea għas-Sigurtà Marittima, għandhom jiġu stabbiliti f'arranġament ta' ħidma skont ir-regoli finanzjarji applikabbli għall-Aġenziji. 
Il-Kummissjoni tista’ tadotta regoli ta’ implimentazzjoni skont l-Artikolu 110 tar-Regolament tal-Kunsill (KE) Nru 1224/2009.
1.5.2.	Il-valur miżjud bl-involviment tal-UE
Hu strumentali li l-UE tinvolvi ruħha għax l-għanijiet tal-politika ma jistgħux jintlaħqu bl-azzjoni tal-Istati Membri biss:
Ir-responsabbiltà li twettaq il-Funzjonijiet tal-Gwardja tal-Kosta tinqasam fost it-316-il awtorità pubblika fl-Istati Membri kostali tal-UE. 
Għalkemm diġà qed jikkoperaw u joħolqu s-sinerġiji, xi Aġenziji tal-UE għadhom milquta bl-hekk imsejħa "mentalità sajlo".
Jekk jitjieb il-qsim tal-kapaċità bejn l-awtoritajiet tal-gwardja tal-kosta u l-aġenziji tal-UE, dan jgħin biex jinkisbu l-versatilità, ir-risponsività, l-effiċjenza u l-effettività.
1.5.3.	Tagħlimiet minn esperjenzi simili fl-imgħoddi
Il-koordinazzjoni tal-Istati Membri involuti fis-sistema tal-kontroll applikabbli għall-Politika Komuni tas-Sajd bil-prinċipju tal-Pjanijiet Konġunti tal-Implimentazzjoni li juru r-rilevanza, l-effettività u l-effikaċja biex titjieb is-sostenibbiltà ta’ xi stokkijiet tas-sajd bħat-tonn jew il-merluzz, eċċ.
1.5.4.	Il-kompatibilità u s-sinerġija possibbli ma' strumenti rilevanti oħrajn
L-Istati Membri jistgħu jibbenefikaw mill-approprjazzjonijiet tal-Fond Ewropew Marittimu u tas-Sajd (il-FEMS).

1.6.	It-tul taż-żmien u l-impatt finanzjarju 
 Proposta/inizjattiva b’tul taż-żmien limitat 
	Il-proposta/inizjattiva fis-seħħ mill-[JJ/XX]SSSS sa [JJ/XX]SSSS 
 L-impatt finanzjarju mill-SSSS sal-SSSS 
 Proposta/inizjattiva b'tul taż-żmien mhux limitat
Implimentazzjoni b'perjodu inizjali mill-2016 sal-2017,
u wara tħaddim fuq skala sħiħa.
1.7.	Il-metodi ta’ ġestjoni previsti[footnoteRef:6]  [6: 	Id-dettalji dwar il-metodi ta' ġestjoni u r-referenzi għar-Regolament Finanzjarju jinsabu fis-sit web tal-BudgWeb: http://www.cc.cec/budg/man/budgmanag/budgmanag_en.html] 

 Ġestjoni diretta mill-Kummissjoni
 mid-dipartimenti tagħha, inkluż mill-persunal tagħha fid-delegazzjonijiet tal-Unjoni; 
	mill-aġenziji eżekuttivi 
 Ġestjoni konġunta mal-Istati Membri 
 Ġestjoni indiretta bid-delega tal-kompiti tal-implimentazzjoni baġitarja lil:
 il-pajjiżi terzi jew il-korpi nnominati minnhom;
 organizzazzjonijiet internazzjonali u l-aġenziji tagħhom (iridu jiġu speċifikati);
 il-BEI u l-Fond Ewropew tal-Investiment;
 il-korpi li jissemmew fl-Artikoli 208 u 209 tar-Regolament Finanzjarju;
 il-korpi tal-liġi pubblika;
 il-korpi rregolati bil-liġi privata li jkollhom missjoni ta’ servizz pubbliku safejn jipprovdu garanziji finanzjarji adegwati;
 il-korpi rregolati bil-liġi privata ta’ Stat Membru partikolari li jkunu fdati bl-implimentazzjoni ta’ sħubija pubblika privata u li jipprovdu garanziji finanzjarji adegwati;
 il-persuni fdati bl-implimentazzjoni ta’ azzjonijiet speċifiċi fil-PESK skont it-Titolu V tat-TUE, u identifikati fl-att bażiku rilevanti.
Jekk ikun indikat aktar minn metodu wieħed ta’ ġestjoni, agħti d-dettalji fit-taqsima tal-“Kummenti”.
Kummenti 



2.	IL-MIŻURI TA’ ĠESTJONI 
2.1.	Ir-regoli dwar il-monitoraġġ u r-rappurtar 
Speċifika l-frekwenza u l-kundizzjonijiet.
Din l-azzjoni se timxi mar-regoli tal-EFCA għall-monitoraġġ u r-rappurtar (b’mod partikolari l-inklużjoni fil-programm ta' ħidma tal-EFCA u fir-rapport annwali tagħha li huma diskussi fil-Bord Amministrattiv).
2.2.	Is-sistema ta’ ġestjoni u kontroll 
2.2.1.	Ir-riskji identifikati 
L-apatija tal-Istati Membri u ta' Aġenziji oħra tal-UE biex jikkoperaw u jaqsmu d-dejta
2.2.2.	Informazzjoni dwar l-istruttura tas-sistema ta' kontroll intern
Se jsir monitoraġġ ta' din l-azzjoni bis-sistema ta’ kontroll intern tal-EFCA 
2.2.3.	Stima tal-ispejjeż u tal-benefiċċji tal-kontrolli, u valutazzjoni tal-livell mistenni tar-riskju tal-errur 
Il-limitu tal-materjalità fl-EFCA hu EUR 4500 u l-livell stmat tar-riskju tal-errur qiegħed taħt;
L-ispejjeż għall-implimentazzjoni tal-kontrolli ex-post esterni u tal-ICS huma anqas minn 1% tal-baġit attwali tal-EFCA (jekk ma jitqisux l-investimenti għall-kontinwità tan-negozju u għals-salarji tal-persunal involut);
Il-benefiċċji fit-tul tal-immaġni u tal-assigurazzjoni huma kbar ħafna.
2.3.	Il-miżuri għall-prevenzjoni tal-frodi u l-irregolaritajiet 
Speċifika l-miżuri ta' prevenzjoni u ta' protezzjoni eżistenti jew previsti.
Din l-attività se tkun soġġetta għall-miżuri tal-EFCA li jiżguraw il-protezzjoni mill-frodi u mill-irregolaritajiet. L-EFCA hi soġġetta wkoll għall-awditjar tal-Qorti Ewropea tal-Awdituri u tal-IAS. 

3.	STIMA TAL-IMPATT FINANZJARJU TAL-PROPOSTA/INIZJATTIVA 
3.1.	L-intestaturi tal-qafas finanzjarju pluriennali u l-linji baġitarji tan-nefqa affettwati 
Il-linji baġitarji eżistenti 
Skont l-ordni tal-intestaturi u tal-linji baġitarji tal-qafas finanzjarju pluriennali
	Intestatura tal-qafas finanzjarju pluriennali
	Linja baġitarja
	Tip ta' 
nefqa
	Kontribuzzjoni 

	
	Numru
[Intestatura………………………...……………]
	Diff./Mhux diff.[footnoteRef:7] [7: 	Diff:= Approprjazzjonijiet differenzjati / Mhux diff. = Approprjazzjonijiet mhux differenzjati.] 

	mingħand il-pajjiżi tal-EFTA[footnoteRef:8] [8: 	L-EFTA: l-Assoċjazzjoni Ewropea tal-Kummerċ Ħieles. ] 


	mingħand il-pajjiżi kandidati[footnoteRef:9] [9: 	Pajjiżi kandidati u, meta applikabbli, pajjiżi kandidati potenzjali mill-Punent tal-Balkani.] 


	mingħand il-pajjiżi terzi
	fis-sens tal-Artikolu 21(2)(b) tar-Regolament Finanzjarju 

	
	L-Artikolu 11 06 64 – l-Aġenzija Ewropea għall-Kontroll tas-Sajd 
	Mhux diff.
	LE
	LE
	LE
	LE


Linji baġitarji ġodda mitluba: Mhux applikabbli 
Skont l-ordni tal-intestaturi u tal-linji baġitarji tal-qafas finanzjarju pluriennali.
	Intestatura tal-qafas finanzjarju pluriennali
	Linja baġitarja
	Tip ta'
nefqa
	Kontribuzzjoni 

	
	Numru
[Intestatura………………………………………]
	Diff./Mhux-diff.
	mingħand il-pajjiżi tal-EFTA
	mingħand il-pajjiżi kandidati
	mingħand il-pajjiżi terzi
	fis-sens tal-Artikolu 21(2)(b) tar-Regolament Finanzjarju 

	
	[XX.YY.YY.YY]

	
	IVA/LE
	IVA/LE
	IVA/LE
	IVA/LE



3.2.	L-impatt stmat fuq in-nefqa 
3.2.1.	Sommarju tal-impatt stmat fuq in-nefqa 
EUR miljun (sa tliet punti deċimali)
	Intestatura tal-qafas finanzjarju
pluriennali 
	Numru 2
	L-Artikolu 11 06 64 – l-Aġenzija Ewropea għall-Kontroll tas-Sajd



	L-Aġenzija Ewropea għall-Kontroll tas-Sajd
	Sena
	Sena
	Sena
	Sena
	TOTAL 

	
	l-2017
	l-2018
	l-2019
	l-2020
	

	Titolu 1: Nefqa fuq il-persunal
	Impenji
	-1
	               1,800
	             1,550 
	              1,450 
	            1,464 
	          6,264 

	
	Pagamenti
	-2
	               1,800 
	             1,550 
	              1,450 
	            1,464 
	          6,264 

	Titolu 2: Bini u nefqa amministrattiva oħra
	Impenji
	(1a)
	               0,166 
	             0,166 
	              0,166 
	            0,166 
	          0,664 

	
	Pagamenti
	(2a)
	               0,166 
	             0,166 
	              0,166 
	            0,166 
	          0,664 

	Titolu 3: Nefqa Operazzjonali
	Impenji
	(3a)
	               5,930 
	             5,880 
	              5,730 
	            5,680 
	        23,220 

	
	Pagamenti
	(3b)
	               5,930 
	             5,880 
	              5,730 
	            5,680 
	        23,220 

	TOTAL tal-approprazzjonijiet għall-EFCA
	Impenji
	=1+1a+3a
	         7,896
	        7,596
	        7,346
	       7,310
	    30,148

	
	Pagamenti
	=2+2a
	         7,896
	        7,596
	        7,346
	       7,310
	    30,148

	
	
	+3b
	
	
	
	
	







	
Intestatura tal-qafas finanzjarju
pluriennali 
	5
	"Nefqa amministrattiva"


EUR miljun (sa tliet punti deċimali)
	
	
	
	Sena
l-2017
	Sena
l-2018
	Sena
l-2019
	Sena
l-2020
	Daħħal snin skont il-bżonn biex turi t-tul tal-impatt (ara l-punt 1.6) 
	TOTAL

	Id-DĠ: MARE

	 Riżorsi umani
	0
	0
	0
	0
	
	
	
	0

	 Nefqa amministrattiva oħra
	0
	0
	0
	0
	
	
	
	0

	TOTAL għad-DĠ MARE
	Approprjazzjonijiet 
	0
	0
	0
	0
	
	
	
	0



	TOTAL tal-approprazzjonijiet
taħt l-INTESTATURA 5
tal-qafas finanzjarju pluriennali 
	(Total tal-impenji = Total tal-pagamenti)
	0
	0
	0
	0
	
	
	
	0


EUR miljun (sa tliet punti deċimali)
	
	
	
	Sena
l-2017
	Sena
l-2018
	Sena
l-2019
	Sena
l-2020
	Daħħal snin skont il-bżonn biex turi t-tul tal-impatt (ara l-punt 1.6)
	TOTAL

	TOTAL tal-approprazzjonijiet
taħt l-INTESTATURI 1 sa 5
tal-qafas finanzjarju pluriennali 
	Impenji
	7,896 
	7,596 
	7,346 
	7,310 
	
	
	
	30,148

	
	Pagamenti
	7,896 
	7,596 
	7,346 
	7,310 
	
	
	
	30,148 

3.2.2.	L-impatt stmat fuq approprjazzjonijiet operazzjonali (TITOLU III)
	Il-proposta/inizjattiva ma għandhiex bżonn tuża approprjazzjonijiet operazzjonali 
	Il-proposta/inizjattiva għandha bżonn tuża approprjazzjonijiet operazzjonali, kif spjegat hawn taħt:
Approprjazzjonijiet għall-impenji f’EUR miljun (sa tliet punti deċimali)
	Semmi l-għanijiet u r-riżultati 
	 
	 
	Sena
	Sena
	Sena
	Sena
	TOTAL

	 
	 
	 
	l-2017
	l-2018
	l-2019
	l-2020
	

	
	RIŻULTATI
	 
	 
	 
	 
	 
	 
	 
	 
	 
	 
	 

	 
	Tip[1]
	Spiża medja
	Nru
	Spiża
	Nru
	Spiża
	Nru
	Spiża
	Nru
	Spiża
	Nru totali
	Spiża totali

	GĦAN SPEĊIFIKU Nru 3
Inħeġġu l-implimentazzjoni tal-Politika Komuni tas-Sajd billi nitħabtu aktar kontra s-sajd IUU, sistema effettiva tal-Unjoni għall-kontroll tas-sajd, u nodu xieraq għall-qsim tad-dejta ]

	L-għoti ta' Servizzi tas-Sorveljanza u tal-Komunikazzjoni (inklużi l-ispejjeż għall-persunal u amministrattivi)
*Studju tal-fattibbiltà
*It-twaqqif ta' nodu ċentrali għall-qsim tad-dejta
	Sistemi għall-iskambju tal-informazzjoni bejn l-aġenziji (l-għadd ta’ proġetti)
	0,025 
	2
	0,050
	2
	0,050
	2
	0,050
	2
	0,050
	8
	0,200

	
	Studju tal-Fattibbiltà
	0,100 
	1
	0,100
	 
	 
	 
	 
	 
	 
	1
	0,100

	
	Nodu għall-qsim tad-dejta tal-UE (l-għadd ta’ proġetti)
	0,040 
	1
	0,050
	3
	0,200
	3
	0,100
	3
	0,050
	10
	0,400

	Nodu għad-dejta tal-UE (inklużi l-ispejjeż għall-persunal u amministrattivi)
*Il-ġbir, il-qsim u l-analiżi tad-dejta (CISE, MARSURV,..)
	Id-disponibbiltà tad-Dejta mis-Satellita u mill-Osservazzjoni tad-Dinja (l-għadd ta' Settijiet tad-Dejta)
	0,100 
	5
	0,500
	5
	0,500
	5
	0,500
	5
	0,500
	20
	2,000

	
	L-għoti ta' Servizz permanenti għall-Iskambju tad-Dejta u analiżi lill-partijiet ikkonċernati rilevanti
	0,488 
	1
	0,550
	1
	0,500
	1
	0,450
	1
	0,450
	4
	1,950

	Użu konġunt tal-assi u kapaċitajiet oħrajn (inklużi l-ispejjeż għall-persunal u amministrattivi)
*Il-kiri ta' pjattaformi tal-ispezzjoni
*Il-qsim ta' kapaċitajiet oħrajn
*Missjonijiet u laqgħat
	Id-disponibbiltà ta’ assi addizzjonali tal-ispezzjoni (il-jiem tal-kiri)
	0,015 
	275
	4,000
	275
	4,000
	275
	4,000
	275
	4,000
	1100
	16,000

	
	Aktar kapaċità tal-ispezzjoni (l-għadd ta’ missjonijiet)
	0,008 
	15
	0,120
	15
	0,120
	15
	0,120
	15
	0,120
	60
	0,480

	
	Il-ħolqien ta' Bażijiet tad-Dejta (il-ħardwer, is-softwer, il-kapaċità kondiviża...)
	0,063 
	1
	0,100
	1
	0,050
	1
	0,050
	1
	0,050
	4
	0,250

	Azzjonijiet li jsawru l-kapaċitajiet (inklużi l-ispejjeż għall-persunal u amministrattivi)
*Il-manwal u l-materjal tat-taħriġ
*Il-qsim tal-persunal ta' aġenziji oħrajn u pajjiżi terzi
	L-elaborazzjoni ta’ linji gwida, Manwal u rakkomandazzjonijiet għall-partijiet ikkonċernati tal-Gwardja tal-Kosta
	0,100 
	1
	0,100
	1
	0,100
	1
	0,100
	1
	0,100
	4
	0,400

	
	Il-qsim tal-persunal tal-EFCA, l-Istati Membri u l-pajjiżi terzi (l-għadd ta' missjonijiet)
	0,012 
	30
	0,360
	30
	0,360
	30
	0,360
	30
	0,360
	120
	1,440

	Subtotal għall-għan speċifiku Nru 1
	 
	 
	 332 
	 5,930 
	 333 
	 5,880 
	 333 
	 5,730 
	 333 
	 5,680
	1.331 
	23,220 

	SPIŻA TOTALI
	 
	 
	 332 
	 5,930 
	 333 
	 5,880 
	 333 
	 5,730 
	 333 
	 5,680
	1.331 
	23,220 





3.2.3.	L-impatt stmat fuq ir-riżorsi umani tal-EFCA 
3.2.3.1.	Sommarju 
	Il-proposta/inizjattiva ma għandhiex bżonn tuża approprjazzjonijiet ta' natura amministrattiva 
	Il-proposta/inizjattiva għandha bżonn tuża approprjazzjonijiet ta’ natura amministrattiva, kif spjegat hawn taħt:
EUR miljun (sa tliet punti deċimali)

	 
	Sena
	Sena
	Sena
	Sena
	TOTAL

	
	l-2017
	l-2018
	l-2019
	l-2020
	

	Aġenti Temporanji (Gradi AD)
	1,260 
	1,085 
	1,015 
	1,025 
	4,385

	Aġenti Temporanji (Gradi AST)
	0,540 
	0,465 
	0,435 
	0,439 
	1,879

	Persunal kuntrattwali
	 
	 
	 
	 
	0

	Persunal temporanju 
	1,800 
	1,550 
	1,450 
	1,464 
	6,264 

	Esperti Nazzjonali Sekondati
	 
	 
	 
	 
	-   

	TOTAL
	1,800 
	1,550 
	1,450 
	1,464
	6,264


Indika d-data ppjanata tar-reklutaġġ u adatta l-ammont kif xieraq (jekk ir-reklutaġġ isir f’Lulju, għandhom jitqiesu biss 50% tal-ispiża medja) u spjega fid-dettall b'anness... 
Skont il-listi ta’ riżerva tar-reklutaġġ li bħalissa hemm disponibbli għall-Aġenzija, u stima ta' kemm hemm bżonn żmien biex jiġu organizzati proċeduri ġodda tar-reklutaġġ, l-EFCA tistma dawn id-dati tal-bidu:
•	ir-reklutaġġ ta' 12 TA (9 AD u 3 AST) li jibda f'Jannar 2017.
ir-reklutaġġ ta' 1 TA (AST) li jibda f'Jannar 2018.
L-ispejjeż tal-persunal għall-2017 ġew aġġustati biex iqisu l-ispejjeż stmati tal-installazzjoni (it-tneħħija, allowance għall-installazzjoni, eċċ.) 
It-tabella ta’ hawn taħt tiddeskrivi l-impatt tal-proposta attwali fuq il-postijiet kollha tal-pjan ta’ stabbiliment tal-Aġenzija. 
	
	l-2016
	l-2017
	l-2018
	l-2019
	l-2020

	Ix-xenarju bażi — COM(2013)519
	51
	49
	48
	48
	48

	Postijiet addizzjonali
	-
	12
	13
	13
	13

	Total
	51
	61
	61
	61
	61

3.2.3.2.	Rekwiżiti stmati tar-riżorsi umani għad-DĠ prinċipali
	Il-proposta/inizjattiva ma għandhiex bżonn tuża riżorsi umani. 
	Il-proposta/inizjattiva għandha bżonn tuża r-riżorsi umani, kif spjegat hawn taħt:
Stima li trid tingħata f’unitajiet ekwivalenti għal full time
	
	Sena
N
	Sena
N+1
	Sena N+2
	Sena N+3
	Daħħal snin skont il-bżonn biex turi t-tul tal-impatt (ara l-punt 1.6)

	· Il-postijiet tal-pjan ta' stabbiliment (uffiċjali u persunal temporanju)
	0
	0
	0
	0
	
	
	

	XX 01 01 01 (il-Kwartieri Ġenerali u l-Uffiċċji tar-Rappreżentanza tal-Kummissjoni)
	
	
	
	
	
	
	

	XX 01 01 02 (Delegazzjonijiet)
	
	
	
	
	
	
	

	XX 01 05 01 (Riċerka indiretta)
	
	
	
	
	
	
	

	10 01 05 01 (Riċerka diretta)
	
	
	
	
	
	
	

	
	
	
	
	
	
	
	

	 Il-persunal estern (ekwivalenti għal unità ta' ingaġġ full-time: FTE)[footnoteRef:10] [10: 	AC= Aġenti Kuntrattwali; AL = Persunal Lokali; END= Espert Nazzjonali Sekondat; INT = Persunal tal-Aġenzija; JED= Esperti Żgħażagħ f'Delegazzjonijiet. ] 

	0
	0
	0
	0
	
	
	

	XX 01 02 01 (AC, END, INT mill-"pakkett globali")
	
	
	
	
	
	
	

	XX 01 02 02 (AC, AL, END, INT u JED fid-Delegazzjonijiet)
	
	
	
	
	
	
	

	XX 01 04 yy[footnoteRef:11] [11: 	Sottolimitu għall-persunal estern kopert mill-approprjazzjonijiet operazzjonali (il-linji "BA" preċedenti).] 

	- fil-Kwartieri Ġenerali[footnoteRef:12]
 [12: 	Essenzjalment għall-Fondi Strutturali, il-Fond Agrikolu Ewropew għall-Iżvilupp Rurali (il-FAEŻR) u l-Fond Ewropew għas-Sajd (il-FES).
] 

	
	
	
	
	
	
	

	
	- fid-Delegazzjonijiet 
	
	
	
	
	
	
	

	XX 01 05 02 (AC, END, INT – Riċerka indiretta)
	
	
	
	
	
	
	

	10 01 05 02 (AC, END, INT – Riċerka diretta)
	
	
	
	
	
	
	

	Linji baġitarji oħrajn (speċifika)
	
	
	
	
	
	
	

	TOTAL
	0
	0
	0
	0
	
	
	






XX hu l-qasam ta' politika jew it-titolu tal-baġit ikkonċernat.
Ir-riżorsi umani meħtieġa se jintlaħqu bl-uffiċjali tad-DĠ li huma diġà assenjati għall-ġestjoni tal-azzjoni u/jew li diġà ngħataw kariga band'oħra fid-DĠ, flimkien, jekk ikun meħtieġ, ma' xi allokazzjoni addizzjonali li tista' tingħata lid-DĠ li jkun qed imexxi l-azzjoni skont il-proċedura ta' allokazzjoni annwali u fid-dawl tar-restrizzjonijiet baġitarji.
Deskrizzjoni tal-kompiti li jridu jitwettqu:
	Uffiċjali u persunal temporanju
	

	Persunal estern
	


Fl-Anness V, it-Taqsima 3 għandha tiddaħħal deskrizzjoni tal-kalkolu tal-ispiża għall-FTE. 
3.2.4.	Il-kompatibbiltà mal-qafas finanzjarju pluriennali attwali 
X	Il-proposta/inizjattiva hija kompatibbli mal-qafas finanzjarju pluriennali attwali[footnoteRef:13]. [13: 	Iżda bejn l-2017 u l-2020, b'kollox, il-programmazzjoni finanzjarja attwali tal-Artikolu 11 06 64 – l-Aġenzija Ewropea għall-Kontroll tas-Sajd, se tiżdied bi EUR 30 148 miljun.] 

	Il-proposta/inizjattiva għandha bżonn programmazzjoni mill-ġdid tal-intestatura rilevanti fil-qafas finanzjarju pluriennali.
Spjega xi programmazzjoni mill-ġdid hemm bżonn, speċifika l-linji baġitarji kkonċernati u l-ammonti korrispondenti.

	Il-proposta/inizjattiva għandha bżonn tapplika l-istrument tal-flessibbiltà jew teħtieġ reviżjoni tal-qafas finanzjarju pluriennali.
Spjega x'inhu meħtieġ, speċifika l-intestaturi u l-linji baġitarji kkonċernati u l-ammonti korrispondenti.

3.2.5.	Il-kontribuzzjonijiet tal-partijiet terzi: Mhux applikabbli
Il-proposta/inizjattiva ma tipprevedix il-kofinanzjament ta' partijiet terzi. 
Il-proposta/inizjattiva tipprevedi l-kofinanzjament stmat hawn taħt:
Approprjazzjonijiet f’miljuni ta’ EUR (sa tliet punti deċimali)
	
	Sena
N
	Sena
N+1
	Sena
N+2
	Sena
N+3
	Daħħal snin skont il-bżonn biex turi t-tul tal-impatt (ara l-punt 1.6)
	Total

	Speċifika l-korp ta’ kofinanzjament 
	
	
	
	
	
	
	
	

	TOTAL tal-approprjazzjonijiet kofinanzjati 
	
	
	
	
	
	
	
	





3.3.	L-impatt stmat fuq id-dħul 
	Il-proposta/inizjattiva ma għandha l-ebda impatt finanzjarju fuq id-dħul.
	Il-proposta/inizjattiva għandha dan l-impatt finanzjarju:
	fuq ir-riżorsi proprji 
	fuq id-dħul mixxellanju 
EUR miljun (sa tliet punti deċimali)
	Il-linja tad-dħul baġitarju:
	Approprjazzjonijiet disponibbli għas-sena finanzjarja attwali
	L-impatt tal-proposta/inizjattiva[footnoteRef:14] [14: 	Fejn jidħlu r-riżorsi proprji tradizzjonali (id-dazji doganali, l-imposti fuq iz-zokkor), l-ammonti indikati għandhom ikunu ammonti netti, jiġifieri ammonti gross wara li jitnaqqsu 25 % għall-ispejjeż tal-ġbir.] 


	
	
	Sena
N
	Sena
N+1
	Sena
N+2
	Sena
N+3
	Daħħal snin skont il-bżonn biex turi t-tul tal-impatt (ara l-punt 1.6)

	L-Artikolu ………….
	
	
	
	
	
	
	
	


Għad-dħul mixxellanju “assenjat”, speċifika l-linji tan-nefqa tal-baġit affettwati.

Speċifika l-metodu għall-kalkolu tal-impatt fuq id-dħul.

